Helsinki 14.6.2007
									 Dn:o 42/12/2007

OIKEUSMINISTERIÖ
Lainvalmisteluosasto
PL 25
00023 VALTIONEUVOSTO

Asia:	Lausunto rangaistusmääräys- ja rikesakkotyöryhmän mietinnöstä.
Viite:	Oikeusministeriön lausuntopyyntö asiassa OM 6/41/2006, OM022:00/2006
päiväys: 5.4.2007.

Suomen Poliisijärjestöjen Liitto ry:n lausunto:

Esityksessä ehdotetaan uudistettavaksi tuomioistuinten ulkopuolella tapahtuvaa rikosasioiden summaarista käsittelyä koskeva lainsäädäntö. 
Suomen Poliisijärjestöjen Liitto ry (SPJL) pitää esityksen perustavoitteita ja siihen sisältyviä keskeisiä ehdotuksia lähtökohtaisesti perusteltuina ja oikeansuuntaisina. 
SPJL pitää tärkeänä selkeän ja tarkoituksenmukaisesti toimivan rikosasioiden käsittelyjärjestelmän luomista sekä sen vastaavan perustuslain asettamia vaatimuksia.

Menettelyuudistuksen toteuttamisvaiheessa uudistukset edellyttävät muutoksia viranomaisten tietojärjestelmiin sekä ko. menettelyssä käytettäviin lomakkeisiin. Tietojärjestelmä- ja lomakemuutosten valmistelu ja toteuttaminen vaativat runsaasti sekä rahaa että aikaa.
Henkilöstön osalta tulee erityisesti huomioida muutosuudistusten mahdollisesti aiheuttama koulutustarve. Koulutuksen käytännön toteutus tulee järjestää asianmukaisesti ja sille tulee varata riittävästi aikaa. Tämä tulee ottaa huomioon 
myös ehdotettujen lakien voimaantuloajankohtaa määrättäessä.

Rahoituksen osalta SPJL haluaa korostaa, että arvioidut kulut tulee ehdottomasti budjetoida poliisin kehyksiin. Missään nimessä kuluja ei tule kattaa toimintamäärä-rahoista.

	           Kunnioittavasti

	         SUOMEN POLIISIJÄRJESTÖJEN LIITTO

	          Yrjö Suhonen			Rita Ridanpää
	          puheenjohtaja		lakimies